Okirat száma: ……………/2018.

Módosító okirat

Az AGORA Szombathelyi Kulturális Központ Szombathely Megyei Jogú Város Közgyűlése által 2015. december 16. napján kiadott, 67.690/2015. számú alapító okiratát az államháztartásról szóló 2011. évi CXCV. törvény 8/A. §-a alapján – Szombathely Megyei Jogú Város Közgyűlése ……/2018. (IX.13.) Kgy. számú határozatára figyelemmel – a következők szerint módosítom:

1. Az alapító okirat 4.1. pontjában - jogszabályváltozás okán - a „sorolt feladatok ellátása” törlésre kerül, helyébe az alábbi szövegrész kerül:

„foglaltak alapján a helyi közművelődési feladatok ellátása.”

1. Az alapító okirat 4.3. pontjában:
	1. jogszabályváltozás okán „A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása. Az egyetemes és nemzeti kultúra értékeinek megismertetése, a megértés, a befogadás elősegítése, az ünnepek kultúrájának gondozása. Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése.” szövegrész törlésre kerül, helyébe az alábbi szöveg lép:

„a Törvény 76.§ (3) bekezdés (a)-(g) pontjában megjelölt alábbi közművelődési alapszolgáltatások:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
2. a közösségi és társadalmi részvétel fejlesztése,
3. az egész életre kiterjedő tanulás feltételeinek biztosítása,
4. a hagyományos közösségi kulturális értékek átörökítése feltételeinek biztosítása,
5. az amatőr alkotó- és előadó-művészeti tevékenység feltételeinek biztosítása,
6. a tehetséggondozás- és –fejlesztés feltételeinek biztosítása, valamint
7. a kulturális alapú gazdaságfejlesztés.

Továbbá”

* 1. névváltozás okán a „Működteti az ifjúsági feladat-ellátást végző Logo Ifjúsági Szolgálatot.” szövegrész helyébe a „Működteti az ifjúsági feladat-ellátást végző Ifjúsági Szolgálatot.” szövegrész lép.
	2. a szakértő vizsgálat eredményét figyelembe véve az alapító okirat 4.3 pontja az alábbi szövegrésszel egészül ki:

„a TIOP-1.2.1.A-12/1-2013-0005 kódszámú „A Szombathelyi AGORA- Művelődési és Sportház területi multifunkcionális közösségi közművelődési központtá történő fejlesztése, átalakítása” elnevezésű pályázat alapján területi közművelődési tanácsadó szolgáltató funkciót lát el.”

1. Az alapító okirat 4.4. pontja az alábbiak szerint változik:
	1. Az alapító okirat 4.4. pontja szerinti 086090 kódszámú „Mindenféle egyéb szabadidős szolgáltatás” alaptevékenység elnevezése – jogszabályváltozás okán- „Egyéb szabadidős szolgáltatás” elnevezésre módosul.

* 1. Az alapító okirat 4.4. pontja az alábbi kormányzati funkciókkal egészül ki a funkciókód szerinti sorrend értelemszerű megváltozásával:

|  |  |
| --- | --- |
| 016080 | Kiemelt állami és önkormányzati rendezvények |
| 082092 | Közművelődés-hagyományos közösségi kulturális értékek gondozása |
| 082093 | Közművelődés-egész életre kiterjedő tanulás, amatőr művészetek |
| 082094 | Közművelődés-kulturális alapú gazdaságfejlesztés |

1. Az alapító okirat 5.2. pontjában felsorolt foglalkoztatási jogviszonyok közül törlésre kerül - a sorszámozás értelemszerű megváltoztatásával - a 3. pont szerinti „vállalkozási jellegű jogviszony” elnevezésű foglalkoztatási jogviszony, és a jogviszonyt szabályozó jogszabály elnevezése.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: **Szombathely, 2018. szeptember „ ”**

P.H.

 **/: Dr. Puskás Tivadar :/**

 **polgármester**

 **Ellenjegyezte:**

 **/: Dr. Károlyi Ákos :/**

 **jegyző**